Nyeste Skilderie af Kiøbenhavn, 1819-02-16
J Forhandlingerne angaaende Bankrestrictionen i det engelske Parlament d. 2 Febr. yttrede især Hr. Tierney sig meget djærvt. Siden tyve Aar, sagde han, har vor Bank ved et uhørt Skridt holdt inde med rede Betaling. J Jndledningen til den sidste Bill hedte det, at adskillige overordentlige Tilfælde kræve, at den red Betaling indstilles indtil 20 Marti 1820. Fra forskjellige Kanter indløbe Ansøgninger om at afhielpe denne slemme Omstændighed ved en kortere Frist. Hr. Tierney forlangte derfor en Undersøgelse angaaende Nødvendigheden af saa høist skadelig en Foranstaltnings Vedbliven. Det Spørgsmaal, han forelægger en Committee, som han ønsker udnævnt til at anstille Undersøgelsen, er: Skal i Kongeriget Sølv og Guld igjen være i Omløb, eller skal der fremdeles kun circulere Papir, – Den hele civiliserede Verden, vedblev han, er kun da i en lykkelig Forfatning, naar den eier red Penge og kan omsætte deri hver godt Papir, men vee det Land, hvor disse Papirpenge bestemmes af de Rige og Aagrerne. Han vil ikke, at Bank directionens hele Adfærd skal undersøges, men han vil blot vide, hvorfor Eiendommene i Engelland, ikke maales med det Maal, der gielder saa langt Himlen naaer, Han vil vide, om de uforudseete Omstændigheder, som Ministerne talede om, end nu ikke ere forbi, De engelske Ministere gjøre bestandigen Laan for fremmede Magter, i afvigte Aar beløb disse Laan sig til 19 Mill. Pd. St.,der, i Følge de nyeste Efterretninger, ere betalbare i 27 Maaneder. Engelland har altsaa rede Penge at udlaane. Men kommer en Engelskmand med en Bank note i Bankens Casserercontoir og vil have Penge saa hedder det: at, kjere Herre, der er ingen rede Penge i Forraad, men vi ville gjerne omvexle Den store Banknoter med smaa, Papir for Papir, thi de uforudseete Omstændigheder ere endnu ikke ophørte, endskiønt Landet iøvrigt særdeles florerer. Laan til Fremmede og en Bank, som ikke betaler med rede Penge, stemmer vel kun i den forkeerte Verden sammen. Endnu maa jeg gjøre opmærksom paa, at Pengemændene ikke allene nu vinde ved saadanne Laan, men at de vare de eneste der have vundet ved vore Stocks hurtige Stiger, og Falden, som de under Krigen vidste at bevirke For at drive dette skjændige Lotteriespil med Statspapirerne var maaskee Bankrestrictionen nødvendig, til stor Skade for vor Statscredit, denne Talisman, hvorpaa vor hele Velfærd beroer. J Sandhed, saalænge denne Bankrestriction varer er vor Statscredit i stor Fare. - Herpaa svarede Lord Skatkammerkantsleren blandt andet, at det synes ham hensigtsmæssigst, at lade Bankrestrictionen endnu vare noget over den lovligen bestemte Tid, uden desaarsag at lade anstille en Undersøgelse; at han i den Anledning allerede havde begyndt en Underhandling med Bankdirectørerne. Jmidlertid havde han intet imod at der blev nedsat en Committee til at undersøge Hensigtsmæssigheden af, atter at begynde den rede Betaling i den lovligen bestemte Frist. Lord Castlereagh sagde, at Banken aldrig har yttret, at den ikke var istand til, at yde rede Betaling; han troer den formaaer det, men kun synes det ikke nu hensigtstjenligt for det Almindelige. - Laanene, især det russiske paa 3 Mill., ere, som blotte Privatforetagender Jngen kan forbyde, fordeelagtige for Landet. Men at underkaste Banken en offentlig Undersøgelse, vilde være at ryste dens Grundstøtter. Med 277 Stemmer mod 168 blev besluttet en hemmelig Committee til at undersøge Bankrestrictionen efter Ministernes Ønske.